****

**ประกาศองค์การบริหารส่วนตำบลปอ**

**เรื่อง สอบราคาซื้อพร้อมติดตั้งกล้องวงจรปิด บ้านสันติพัฒนา หมู่ 19 ตำบลปอ**

**………………………………………………………….**

ด้วยองค์การบริหารส่วนตำบลปอ อำเภอเวียงแก่น จังหวัดเชียงราย มีความประสงค์จะสอบราคาซื้อพร้อมติดตั้งกล้องวงจรปิด (CCTV) แบบ IP/Network camera ความละเอียดของภาพไม่น้อยกว่า 2 ล้านพิกเซล จำนวน 8 ชุด  **ราคากลาง 928,000.- บาท (เก้าแสนสองหมื่นแปดพันบาทถ้วน)**

 ผู้มีสิทธิเสนอราคาจะต้องเป็นผู้มีอาชีพขายสิ่งของที่สอบราคาซื้อดังกล่าว และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

 กำหนดยื่นซองสอบราคา ตั้งแต่วันที่ 12 – 25 มีนาคม 2557 เวลา 08.30–16.30 น. ณ ที่ทำการองค์การบริหารส่วนตำบลปอ และวันที่ 26 มีนาคม 2557 ระหว่างเวลา 09.00 – 09.30 น. ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ที่ว่าการอำเภอเวียงแก่น (ชั้น 2) และกำหนดเปิดซองสอบราคาในวันที่ 27 มีนาคม 2557 เวลา 09.00 – 09.30 น. ทั้งนี้ ให้ยึดเวลาตามนาฬิกาของศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ

 ผู้สนใจติดต่อขอซื้อเอกสารสอบราคาในราคา **ชุดละ 1,500.- บาท (หนึ่งพันห้าร้อยบาทถ้วน)** ได้ที่ ที่ทำการองค์การบริหารส่วนตำบลปอ **ระหว่างวันที่ 12 – 25 มีนาคม 2557** หรือสอบถามเพิ่มเติมทางโทรศัพท์หมายเลข 0-5391-8265, 0-5391-8469 ต่อ 14 ในวันและเวลาราชการ หรือที่ [**www.por.go.th**](http://www.por.go.th)**,** [**www.gprocurement.go.th**](http://www.gprocurement.go.th)

 ประกาศ ณ วันที่ 11 มีนาคม 2557

 (ลงชื่อ)…………………………..

 (นายแสน ลือชา)

 นายกองค์การบริหารส่วนตำบลปอ

**เอกสารสอบราคาซื้อเลขที่ 1/2557**

**สอบราคาซื้อพร้อมติดตั้งกล้องวงจรปิด (CCTV)**

**ตามประกาศองค์การบริหารส่วนตำบลปอ**

**ลงวันที่ 11 มีนาคม 2557**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 องค์การบริหารส่วนตำบลปอ ซึ่งต่อไปนี้เรียกว่า “องค์การบริหารส่วนตำบล” มีความประสงค์จะสอบราคาซื้อพร้อมติดตั้งกล้องวงจรปิด (CCTV) แบบ IP/Network camera ความละเอียดของภาพไม่น้อยกว่า 2 ล้านพิกเซล จำนวน 8 ชุด  **ราคากลาง 928,000.- บาท (เก้าแสนสองหมื่นแปดพันบาทถ้วน)**

 ซึ่งพัสดุที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ มีจำหน่ายตามท้องตลาดของแต่ละยี่ห้อนั้น ๆ ที่จะนำเสนอในการสอบราคาซื้อ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารสอบราคาฉบับนี้

 **โดยมีข้อแนะนำและข้อกำหนด ดังต่อไปนี้**

**1. เอกสารแนบท้ายเอกสารสอบราคา**

* 1. รายละเอียดคุณลักษณะเฉพาะ
	2. แบบใบเสนอราคา
	3. แบบสัญญาซื้อขาย
	4. แบบหนังสือค้ำประกัน (หลักประกันสัญญา)

**2. คุณสมบัติของผู้เสนอราคา**

2.1 ผู้เสนอราคาต้องเป็นผู้มีอาชีพขายพัสดุที่สอบราคาซื้อ และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามเข้าเสนอราคากับองค์การบริหารส่วนตำบล

2.2 ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่ายผู้ประกอบ หรือผู้ผลิตมาแสดงต่อองค์การบริหารส่วนตำบลด้วย

2.3 ผู้เสนอราคาต้องไม่เป็นผู้ที่ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

/3. หลักฐานการเสนอราคา...-2-

-2-

**3. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้

 3.1 สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 สำหรับผู้ประกอบการประเภทร้านค้าจะต้องมีสำเนาหนังสือจดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 3.2 หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 3.3 บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง (ถ้ามี) โดยให้แยกเอกสารไว้นอกซองเสนอราคาเพื่อเจ้าหน้าที่ตรวจสอบก่อนรับซองสอบราคา

 3.4 แคตตาล็อกและ/หรือแบบรูปรายการละเอียดคุณลักษณะ

 **4. การยื่นซองสอบราคา**

 4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลข และตัวอักษร โดยไม่มีการขูดลบ หรือแก้ไข หากมีการขูดลบ ตก เติม แก้ไขเปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

 4.2 ผู้เสนอราคาจะต้องเสนอราคาเป็นเงินบาท และเสนอราคาเพียงราคาเดียว โดยเสนอราคารวม และ/หรือราคาต่อหน่วย และ/หรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือว่าตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่มและภาษีอากรอื่น ค่าขนส่ง ค่าจดทะเบียน และค่าใช้จ่าย อื่น ๆ ทั้งปวง จนกระทั่งส่งมอบพัสดุให้

 ราคาที่เสนอจะต้องเสนอกำหนด**ยืนราคาไม่น้อยกว่า 45 วัน** นับแต่วันเปิดซองสอบราคาโดยภายในกำหนดยื่นราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

 4.3 ผู้เสนอราคาจะต้องเสนอกำหนดเวลาส่งมอบพัสดุ**ไม่เกิน 30 วัน** นับถัดจากวันลงนามในสัญญาซื้อ

 4.4 ผู้เสนอราคาจะต้องส่งแคตตาล๊อค และหรือแบบรูปรายละเอียด คุณลักษณะเฉพาะของ กล้องวงจรปิด ไปพร้อมใบเสนอราคาเพื่อประกอบการพิจารณา หลักฐานดังกล่าวนี้องค์การบริหารส่วนตำบล จะยึดไว้เป็นเอกสารของทางราชการ

/สำหรับแคตตาล็อค...-3-

-3-

 สำหรับแคตตาล็อคที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคลหากคณะกรรมการเปิดซองสอบราคามีความประสงค์จะขอดูต้นฉบับแคตตาล็อก ผู้เสนอราคาจะต้องนำต้นฉบับมาให้คณะกรรมการเปิดซองสอบราคาตรวจสอบภายใน ...3... วัน

 4.5 ผู้เสนอราคาจะต้องส่งตัวอย่างของพัสดุที่เสนอ จำนวน ....-...... (หน่วย) เพื่อใช้ในการตรวจทดลองหรือประกอบการพิจารณา และ/หรือประกอบสัญญา ทั้งนี้องค์การบริหารส่วนตำบล จะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว องค์การบริหารส่วนตำบล จะคืนให้แก่ผู้เสนอราคา

 4.6 ก่อนยื่นซองสอบราคาผู้เสนอราคาควรตรวจดูร่างสัญญารายละเอียดคุณลักษณะเฉพาะฯลฯ ให้ถี่ถ้วนและเข้าใจเอกสารราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 4.7 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึง ประธานกรรมการเปิดซองสอบราคา โดยระบุไว้ที่หน้าซองว่า “ใบเสนอราคาตามเอกสารสอบราคาซื้อ เลขที่ 1/2557” โดยยื่นโดยตรงต่อเจ้าหน้าที่รับซองสอบราคาตั้งแต่วันที่ 12 – 25 มีนาคม 2557 เวลา 08.30–16.30 น. ณ ที่ทำการองค์การบริหารส่วนตำบลปอ ในวันที่ 26 มีนาคม 2557 ระหว่างเวลา 09.00 - 09.30 น. ณ ห้องศูนย์รวมข่าวการซื้อการจ้างของหน่วยการบริหารราชการส่วนท้องถิ่น ที่ว่าการอำเภอเวียงแก่น (ชั้น 2) ทั้งนี้ให้ยืดถือเวลาตามนาฬิกากลางของศูนย์รวมข่าวการซื้อการจ้างของหน่วยการบริหารราชการส่วนท้องถิ่น เมื่อพ้นกำหนดเวลายื่นซองสอบราคาแล้ว จะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคาในวันที่ 27 มีนาคม 2557 เวลา 09.00–09.30 น.

 **5. หลักเกณฑ์และสิทธิในการพิจารณาราคา**

 5.1 ในการสอบราคาครั้งนี้ องค์การบริหารส่วนตำบล จะพิจารณาตัดสินด้วยราคาที่ระบุราคารวมจากผู้เสนอราคารายที่เหมาะสม

 5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือหลงเพียงเล็กน้อยหรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบล เท่านั้น

 5.3 องค์การบริหารส่วนตำบล สงวนสิทธิไม่พิจารณาราคาของผู้เสนอราคาโดยไม่มีการผ่อนผันในกรณีดังต่อไปนี้

/1. ไม่ปรากฏชื่อผู้เสนอราคารายนั้น...-4-

-4-

 1. ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล

 2. ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา

 3. เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 4. ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

 5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบล มีสิทธิให้ผู้เสนอราคาชี้แจงข้อเท็จจริง สภาพฐานะหรือข้อเท็จจริงอื่นใด ที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

 5.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบล จะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่า การเสนอราคากระทำไปโดยไม่สุจริต หรือสมยอมกันในการเสนอราคา

**6. การทำสัญญาซื้อขาย**

 6.1 ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน 5 วัน ทำการของทางราชการนับแต่วันที่ทำข้อตกลงซื้อ องค์การบริหารส่วนตำบล จะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.3 ก็ได้

 6.2 ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 5 วันทำการของทางราชการ หรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตามข้อ 6.1 ผู้ชนะการการสอบราคา จะต้องทำสัญญาซื้อขายตามแบบสัญญาดังระบุในข้อ 1.3 กับองค์การบริหารส่วนตำบลปอ ภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

/1. เงินสด...-5-

-5-

 1. เงินสด

 2. เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วัน ทำการของทางราชการ

 3. หนังสือค้ำประกันของธนาคารภายในประเทศตามแบบหนังสือคำประกันดังระบุไว้ใน ข้อ 1.4

 4. พันธบัตรรัฐบาลไทย

 หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้ขาย) พ้นจากข้อผู้พันตามสัญญาซื้อขายแล้ว

 **7. อัตราค่าปรับ**

 ค่าปรับตามแบบสัญญาซื้อขาย ให้คิดในอัตราร้อยละ ....0.20...... ต่อวัน

 **8. การรับประกันความชำรุดบกพร่อง**

 ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาซื้อตามแบบดังระบุไว้ในข้อ 1.3 แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลา ไม่น้อยกว่า – วัน – เดือน **1 ปี** นับถัดจากวันที่ผู้ซื้อรับมอบ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิม ภายใน 5 วัน นับถัดจากวันที่ได้รับแจ้งความชำรุดบกพร่อง

  **9. ข้อสงวนสิทธิในการเสนอราคาและอื่น ๆ**

 9.1 เงินค่าพัสดุสำหรับการซื้อครั้งนี้ได้มาจาก เงินอุดหนุนเฉพาะกิจ รายจ่ายค้างจ่ายประจำปี 2556 การลงนามในสัญญาจะกระทำได้ต่อเมื่อองค์การบริหารส่วนตำบล ได้รับอนุมัติงบประมาณเพียงพอต่อการจัดซื้อแล้วเท่านั้น และองค์การบริหารส่วนตำบล จะแจ้งเป็นหนังสือให้มาทำสัญญาได้

 9.2 เมื่อองค์การบริหารส่วนตำบล ได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งตามเอกสารสอบราคาซื้อแล้ว ถ้าผู้รับซื้อจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

 (1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับตั้งแต่วันที่ผู้ขายสิ่งของหรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

/(2) จัดการให้สิ่งของที่ซื้อขาย...-6-

-6-

 (2) จัดการให้สิ่งของที่ซื้อขายดังกล่าว บรรทุกโดยเรือไทย หรือเรือที่มีสิทธิเช่นเดียวกับเรือไทยโดยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้น โดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดชอบตามกฎหมายว่าด้วยการส่งเสริมการพาณิชยนาวี

 9.3 ผู้เสนอราคาซึ่งองค์การบริหารส่วนตำบล ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 6 องค์การบริหารส่วนตำบลอาจเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 9.4 องค์การบริหารส่วนตำบล สงวนสิทธิที่จะแก้ เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดสำนักงานอัยการสูงสุด (ถ้ามี)

 องค์การบริหารส่วนตำบลปอ

 วันที่ 11 มีนาคม 2557

**บันทึกการติดประกาศสอบราคาซื้อ**

**องค์การบริหารส่วนตำบลปอ อำเภอเวียงแก่น จังหวัดเชียงราย**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เขียนที่ ที่ทำการองค์การบริหารส่วนตำบลปอ

 อำเภอเวียงแก่น จังหวัดเชียงราย

 วันที่ 11 มีนาคม 2557

 บันทึกฉบับนี้ได้จัดทำขึ้นเพื่อแสดงว่า วันนี้เวลา 15.00 น. ข้าพเจ้าได้นำประกาศองค์การ-บริหารส่วนตำบลปอลงวันที่ 11 มีนาคม 2557 เรื่องการสอบราคาซื้อพร้อมติดตั้งกล้องวงจรปิด บ้านสันติพัฒนา หมู่ 19 ตำบลปอ  ติด ณ ป้ายประชาสัมพันธ์ขององค์การบริหารส่วนตำบลปอ

 จึงบันทึกไว้เป็นหลักฐานการติดประกาศดังกล่าว

 (ลงชื่อ) ผู้ปิดประกาศ

 (นายภัทรกร แสงงาม)

 นักวิชาการพัสดุ

 (ลงชื่อ) พยาน

 (นางวิลาวัลย์ โนระ)

 นักวิชาการเงินและบัญชี รักษาการ

 หัวหน้าเจ้าหน้าที่พัสดุ

 (ลงชื่อ) ส.อ.หญิง พยาน

 (วนิดา ศรีไกรรส)

 นักวิชาการคลัง